Университетта 37 техник һөнәр һәм 6 урта һөнәри белем биреү йүнәлеше буйынса 23 меңдән ашыу студент белем ала. Уҡыу процесын 452 академик белгес алып бара, шуларҙың 70 проценты ғалим дәрәжәһенә һәм исеменә эйә, шул иҫәптән Рәсәй һәм халыҡ-ара фәндәр академиялары ағзалары бар. 17 һөнәр буйынса аспирантура эшләй. Патент китапханаһы (3,5 миллион берәмек патент мәғлүмәте), китап фонды (766 мең китап) урынлашҡан. Вуз эсе локаль селтәре оҙонлоғо 19,5 саҡрым тәшкил иткән уҡытыу-лаборатория биналарын (уларҙың дөйөм майҙаны 72 мең м² ашыу тәшкил итә) берҙәм мәғлүмәт майҙанына берләштерә.